RESOLUCIÓN parcial do 3 de decembro de 2009 pola que se adxudican as axudas da Prórroga do Programa María Barbeito-2007 (anexo II) e Prórroga do Programa Isabel Barreto-2007 (anexo III) da Orde do 14 de setembro de 2009 (Diario Oficial de Galicia número 181, do 15 de setembro) pola que se convocan as axudas correspondentes as prórrogas que se inician no ano 2009, ao abeiro das accións de formación de investigadores do Programa de Recursos Humanos do Plan Galego de Investigación, Desenvolvemento e Innovación Tecnolóxica de Galicia-Incite (2006-2010) para o ano 2009.
CONSELLERÍA DE ECONOMÍA E INDUSTRIA — III. OUTRAS DISPOSICIÓNS — 15/12/2009

A orde da Consellería de Economía e Industria do 14 de setembro de 2009 (DOG nº 181, do 15 de setembro), aproba as bases que rexerán a convocatoria das axudas correspondentes ás prórrogas que se inician no ano 2009 dos programas Isidro Parga Pondal (adxudicación do ano 2005), María Barbeito e Isabel Barreto (adxudicacións do ano 2007) ao abeiro das accións de formación de investigadores do Programa de Recursos Humanos, no marco do Plan Galego de Investigación, Desenvolvemento e Innovación Tecnolóxica de Galicia-Incite (2006-2010) para o ano 2009.
As axudas correspondentes á prórroga que se inicia no ano 2009 do Programa Isidro Parga Pondal (adxudicación do ano 2005), anexo I da orde de convocatoria do 14 de setembro de 2009, DOG nº 181, do 15 de setembro, adxudicáronse mediante resolución da Consellería de Economía e Industria do 24 de setembro de 2009, (DOG nº 192, do 30 de setembro).
No artigo 2 dos anexos II e III da mencionada orde de convocatoria determínanse os requisitos que deberían cumprir os candidatos das axudas correspondentes a Prórroga do Programa María Barbeito-2007 (anexo II) e Prórroga do Programa Isabel Barreto (anexo III).
A comisión de selección establecida no artigo 9 das bases xerais da dita orde do 14 de setembro de 2009 (DOG nº 181, do 15 de setembro), na súa reunión do día 23 de novembro de 2009, tendo en conta as bases establecidas na antedita convocatoria así como os créditos disponibles, acordou:
A) Prórroga do Programa María Barbeito-2007 (anexo II da orde de convocatoria): propoñer a concesión de axudas ás universidades do SUG que contraten aos solicitantes que se relacionan no anexo I desta resolución.
B) Prórroga do Programa Isabel Barreto-2007 (anexo III da orde convocatoria): propoñer a concesión de axudas ás universidades do SUG, institucións non universitarias sen ánimo de lucro e organismos públicos de investigación, centros dependentes de fundacións públicas, institucións sen fin de lucro, sociedades mercantís públicas, e empresas que desenvolvan actividades de investigación ou innovación, radicadas na Comunidade Autónoma de Galicia, que se relacionan no anexo II desta resolución.
Na súa virtude, e atendendo a proposta elaborada pola comisión de selección establecida no artigo 9 da Orde do 14 de setembro de 2009 (DOG nº 181, do 15 de setembro), esta consellería
RESOLVE:
Primeiro.-Concederlle as axudas correspondentes á Prórroga do Programa María Barbeito-2007 (anexo II da orde de convocatoria) ás universidades do SUG que contraten aos candidatos seleccionados que se relacionan no anexo I desta resolución.
Segundo.-As 68 axudas concedidas financiaranse con cargo ás aplicacións orzamentarias dos orzamentos xerais da Comunidade Autónoma de Galicia para os anos 2009 e 2010 que a seguir se indican, e de acordo coa seguinte distribución, considerando como data de inicio dos contratos o 28 de decembro de 2009:
Ver referencia pdf "24300D004P024.PDF"
Terceiro.-Concederlle as axudas correspondentes á Prórroga do Programa Isabel Barreto-2007 (anexo III da orde de convocatoria) ás universidades do SUG, institucións non universitarias sen ánimo de lucro e organismos públicos de investigación, centros dependentes de fundacións públicas, institucións sen fin de lucro, sociedades mercantís públicas, e empresas que desenvolvan actividades de investigación ou innovación, radicadas na Comunidade Autónoma de Galicia, que se relacionan no anexo II desta resolución.
Cuarto.-As 54 axudas concedidas financiaranse con cargo ás aplicacións orzamentarias dos orzamentos xerais da Comunidade Autónoma de Galicia para os anos 2009, 2010 e 2011 que a seguir se indican, e de acordo coa seguinte distribución, considerando como data de inicio dos contratos o 28 de decembro de 2009:
Ver referencia pdf "24300D004P024.PDF"
Quinto.-Formalización e duración das correspondentes prórrogas.
1. Publicada a resolución no DOG, as institucións e entidades beneficiarias procederán á contratación dos candidatos seleccionados para os seus organismos mediante a formalización da prórroga dos correspondentes contratos laborais de acordo co que establece o texto refundido do Estatuto dos traballadores, aprobado polo Real decreto lexislativo 1/1995, do 24 de marzo. Na prórroga dos contratos deberá facerse referencia expresa a:
a) O seu financiamento con cargo aos programas Prórroga do Programa María Barbeito-2007 ou Prórroga do Programa Isabel Barreto-2007 -segundo corresponda- da Consellería de Economía e Industria da Xunta de Galicia.
b) Data de inicio e duración da correspondente prórroga, así como a retribución bruta anual.
2. No caso da Prórroga do Programa María Barbeito, a duración desta será dun máximo de seis meses, que se desenvolverá entre a data de sinatura desta e, como data límite, o 30 de xuño do 2010. No caso da Prórroga do Programa Isabel Barreto, a duración será dun máximo de dous anos, que se desenvolverá entre a data de sinatura desta mesma e, como data límite, o 31 de decembro de 2011.
Sexto.-O pagamento das axudas pola Consellería de Economía e Industria ás institucións ou entidades beneficiarias realizarase do xeito indicado no anexo correspondente a cada programa de axudas (anexo II e anexo III da orde de convocatoria).
Sétimo.-Todas as solicitudes para as que se propón o seu financiamento cumpren os requisitos establecidos nas correspondentes bases da convocatoria.
Oitavo.-A inobservancia por parte dos solicitantes de calquera das bases establecidas na orde de convocatoria do 14 de setembro de 2009 (DOG nº 181, do 15 de setembro), suporá a perda do dereito a percibir a axuda correspondente.
Noveno.-Contra esta resolución, que esgota a vía administrativa, os interesados poderán interpoñer recurso potestativo de reposición perante o conselleiro de Economía e Industria, no prazo dun mes contado a partir do día seguinte ao da publicación desta resolución no Diario Oficial de Galicia, ou directamente, recurso contencioso-administrativo perante a sala do contencioso-administrativo do Tribunal Superior de Xustiza de Galicia, no prazo de dous meses contados desde a mesma data.
Santiago de Compostela, 3 de decembro de 2009.
P.D. (Orde 30-4-2009, DOG nº 87, do 6 de maio)
José Riesgo Boluda
Secretario xeral da Consellería de Economía
e Industria
Ver referencia pdf "24300D004P024.PDF"
Ver referencia pdf "24300D005P028.PDF"